
აჭარის ავტონომიური რესპუბლიკის განათლებისა და სპორტის სამინისტროს საქვეუწყებო დაწესებულება -  საარქივო სამმართველოს მადლობის სიგელის გაცემის წესი 

მუხლი 1. ზოგადი დებულებები
1. აჭარის ავტონომიური რესპუბლიკის განათლებისა და სპორტის სამინისტროს საქვეუწყბო დაწესებულება -  საარქივო სამმართველოს მადლობის სიგელის გაცემის წესი განსაზღვრავს აჭარის ავტონომიური რესპუბლიკის განათლებისა და სპორტის სამინისტროს საქვეუწყბო დაწესებულება - საარქივო სამმართველოს (შემდგომში - სამმართველო) მადლობის სიგელით წახალისების სამართლებრივ საფუძვლებს, წასახალისებელ კანდიდატთა წარდგენის, გადაწყვეტილების მიღების, გაფორმების და გადაცემის პროცედურას. 
2. მადლობის სიგელი წარმოადგენს მორალური წახალისების ოფიციალურ ფორმას და მისი გადაცემა ხორციელდება სამმართველოს უფროსის ინდივიდუალური ადმინისტრაციულ-სამართლებრივი აქტის (ბრძანების) საფუძველზე.
3. წინამდებარე წესის მოქმედება ვრცელდება როგორც საარქივო სამმართველოს სისტემაში დასაქმებულ თანამშრომელებშე, ისე მესამე პირებზე, რომლებმაც მონაწილეობა მიიღეს საარქივო დარგის განვითარებაში (მკვლევარები, ისტორიკოსები და ა.შ).

მუხლი 2. წახალისების საფუძვლები:
მადლობის სიგელი გაცემის საფუძველს წარმოადგენდეს:
ა) სამსახურებრივი მოვალეობის სანიმუშო, კეთისინდისიერი შესრულება, მოსალოდნელზე მეტი სამუშაოს საუკეთესოდ შესრულება და მაღალი პროფესიონალიზმი;
ბ) საარქივო ფონდების გამდიდრებაში, მოვლა-შენახვასა და ციფრულ ფორმატში გადაყვანაში შეტანილი განსაკუთრებული წვლილი;
გ) საარქივო სამმართველოსთან ერთობლივი პროექტების, სამეცნიერო კვლევების ან საგამოფენო საქმიანობის წარმატებით განხორციელება, საარქივო დოკუმეტების პოპულარიზაცია;
დ ) განსაკუთრებული სირთულის ან მნიშვნელობის დავალების წარმატებით შესრულება;
ე) საარქივო საქმის განვითარებასა და სამმართველოს საქმიანობაში შეტანილი მნიშვნელოვანი წვლილი.

მუხლი 3. კანდიდატთა წარდგენის და გადაწყვეტილების მიღება.
1. წახალისების შესახებ გადაწყვეტილებას იღებს საარქივო სამმართველოს უფროსი საკუტარი ინიციატივით ან  დასაქმებულის უშუალო ხელმძღვანელის წარდგინებით. 
2. სამმართველოს უფროსს წარედგინება დასაბუთებული მოხსენებითი ბარათი, სადაც დეტალურად აღიწერება კანდიდატის დამსახურება. 
3. მესამე პირთა წარდგენა წახალისებაზე შეუძლია სამმართველოს ნებისმიერ მაღალი რანგის მოხელეს.
4. მადლობის გამოცხადების შემთხვევაში დასაქმებულს გადაეცემა მადლობის სიგელი, რომლის ფორმას ამტკიცებს საარქივო სამმართველოს უფროსი.
5. თანამშრომის წახალისების შესახებ ინფორმაცია აისახება დასაქმებულის პირად საქმეში (ადამიანური რესურსების მართვის ბაზაში).

მუხლი 5. გაფორმება და გადაცემა
1.მადლობის სიგელზე დაიტანება სამმართველოს დასახელება, ლოგო, მფლობელის სახელი, გვარი და დამსახურების მოკლე აღწერა.
2.მადლობის სიგელს ხელს აწერს სამმართველოს უფროსი და მოწმდება უწყების ბეჭედით.
3.სიგელის გადაცემა ხდება საზეიმო ვითარებაში, როგორც წესი პროფესიულ დღესთან ან კონკრეტულ ღონისძიებასტან დაკავშირებით.
4.გაცემული სიგელები რეგისტრირდება სამმართველოს შიდა საქმისწარმოების რეესტრში.

მუხლი 6. ცვლილებებისა და დამატებების შეტანის წესი
 წინამდებარე წესში ცვლილებებისა და დამატებების შეტანა ხდება სამმართველოს უფროსის ბრძანებით.


